शादी का झांसा देकर युवती से दुष्कर्म का आरोप, केस दर्ज
भास्कर संवाददाता| श्रीगंगानगर
प्रतियोगीपरीक्षाओं की तैयारी कर रही एक युवती ने अपनी पहचान के एक युवक के खिलाफ शादी का झांसा देकर दुष्कर्म करने के आरोप में मुकदमा दर्ज कराया है। महिला पुलिस थाना के अनुसार युवती ने बताया कि वह श्रीगंगानगर में रहकर प्रतियोगी परीक्षाओं की तैयारी कर रही थी। इस दौरान 4 नवंबर 2016 को आरोपी युवक उससे मिलने पहुंचा। आरोप है कि युवक उसे अपने माता-पिता को मिलाने के बहाने बाइक पर बैठाकर अज्ञात जगह ले गया और वहां दुष्कर्म किया। पुलिस ने युवती के बयान पर हनुमानगढ़ खुंजा निवासी बलकारसिंह पुत्र जोगेंद्रसिंह के खिलाफ दुष्कर्म के आरोप में मुकदमा दर्ज कर जांच शुरू कर दी है। पीड़िता के आरोपों के मुताबिक युवक की बुआ युवती के गांव में ही रहती है। इस वजह से युवक अक्सर अपनी बुआ के घर आता था, जिसके चलते दोनों की जान-पहचान हुई।
awa_Deva san_Deva hin_Deva